Πρώτη φορά από τότε που έγινα χρήστης έρχομαι στη δύσκολη θέση να γράψω κακή κριτική για διαμέρισμα και λυπάμαι πολύ για αυτό. Όταν νοικιάζεις ένα διαμέρισμα το λιγότερο που περιμένεις είναι ο ιδιοκτήτης να έχει εξασφαλίσει δύο βασικά πράγματα για μένα: 1) καθαριότητα και 2) ασφάλεια. Στο σπίτι αυτό η καθαριότητα ήταν μέτρια όπως και η ασφάλεια. Είναι δυνατόν να νοικιάζεις ένα σπίτι και το μπάνιο να έχει παντού ΜΑΥΡΗ ΜΟΥΧΛΑ;;; Γνωρίζετε πόσο επικίνδυνο είναι αυτό το είδος μούχλας; Πέραν αυτού όλο το σπίτι από το πάτωμα έως το 1/4 των τοίχων είναι γεμάτο υγρασία. Σαφώς και καταλαβαίνω ότι ένα ημιυπόγειο είναι απολύτως λογικό να αντιμετωπίζει τέτοια προβλήματα αλλά εδώ φαίνεται ότι ο ιδιοκτήτης το έχει παρατήσει και δεν έχει γίνει καμία προσπάθεια από τότε που φτιάχτηκε ώστε όχι να διώξει την υγρασία αλλά έστω να επισκευάσει ορισμένα σημεία. Και κάτι αντίστοιχο με τις πρίζες. Κάποιες από αυτές βγαλμένες (μέσα στην κουζίνα παρεμπιπτόντως) και διακόπτες με βγαλμένα καλώδια.... Γενικά το σπίτι με μερικές ανεξοδες αλλαγές θα μπορούσε να ήταν πολύ καλό. Δυστυχώς έχει αφεθεί στην τύχη του.